Re ka ithuta’ng mohlaleng wa Jakobo? (Bona serapa 10) Letla tsala ya gago gore e itlhalose e gololesegile. O se ka wa mo tsena ganong, o dira e kete bolwetse jwa gagwe ga bo maswe go le kalo e bile o nnela go mo kgothatsa o sa fetse. Emílio * a re: “Ke ne ke tshwerwe ke bolwetse jo bo masisi jwa boboko le mokwatla ka ntlha ya go tshwaediwa ke megare [fungal meningitis] mme ka feleletsa ke sa bone. Ka dinako dingwe ke ikutlwa ke kgobegile marapo mme ditsala tsa me di leka go nkgomotsa ka go re: ‘Ga se wena fela o nang le mathata. Go na le batho ba ba nang le a a gaisang a gago.’ Le fa go ntse jalo, ga ba lemoge gore fa ba bua jalo ga go nthuse ka sepe. Go na le moo, go feleletsa go nkutlwisa botlhoko le go dira gore ke kgobege marapo.”